Gine: laawi ɗin moƴƴaa hay seeɗa, ndunngu nguu no ɓeyditi oo bone
Saakitaama ñannde :
Gine, laawi ɗin moƴƴaa hay seeɗa. Ka saa'i ndungu ɗoo tampere nden no ɓeydii sanne. Seteeɓe, addooɓe ngeynguuji e doginooɓe otooje hino sonjii. Fow no wullitoo wullitannde wootere. Nultondiraɗo men Mammadu Aadama Jallo yaahi e dow maajji, heɗoɗen jantoore makko.
Ballaŋe Gine ɓurɗe ɗen no boni, goɗɗe hiɗɗii. Rewgol e dow majje no adda saɗteende mawnde fewndo ɗoo. Aksidanji, e bonugol otooje e demmbere nde neɗɗo saggata e mum leeruuji no dabbi e nder leydi din. Woni ko e nder Konaakiri walla e ca'e heddiiɗe ɗee. E dow laawol Konaakiri Maamun haa toonin, eɓɓoore tekitagol laawol ngol no fuɗɗaa gila 2019, kono gasaali taho. denndaangal huutorooɓe ngol no habborii gasugol maggol juuɗe e koyɗe.
fuv_Latn fuv_Latn fuv_Latn fuv_Latn